Η **Μαλβίνα Κόπρον** (πολωνικά: *Malwina Kopron*, Πούλαβι, Πολωνία, 16 Νοεμβρίου 1994) είναι Πολωνίδα αθλήτρια της σφυροβολίας. Στις διακρίσεις της περιλαμβάνονται χάλκινα μετάλλια στο Παγκόσμιο Πρωτάθλημα Στίβου του 2017 και το Ευρωπαϊκό Πρωτάθλημα Στίβου Κάτω των 23 Ετών του 2015, ένα χρυσό και ένα ασημένιο στις Πανεπιστημιάδες του 2017 και 2019 κ.ά. Αγωνίζεται στον πολωνικό σύλλογο AZS UMCS που εδρεύει στο Λούμπλιν.

Καριέρα
-------

Η Κόπρον γεννήθηκε το 1994 στο Πούλαβι της Πολωνίας και ξεκίνησε τη σταδιοδρομία της ως αθλήτρια τόσο της σφυροβολίας, όσο και του ακοντισμού. Πρωτοεμφανίστηκε σε διάφορα μίτινγκ κατά το 2010 και το επόμενο έτος έλαβε μέρος στο Παγκόσμιο Πρωτάθλημα Στίβου Κάτω των 18 Ετών, όπου κατέκτησε τη δεύτερη θέση στη σφυροβολία, η οποία αποτελεί και το κύριο αγώνισμά της, καθώς δεν έχει αγωνιστεί σε κάποια διεθνή διοργάνωση ως ακοντίστρια. Το 2013 κατετάγη τέταρτη στο Ευρωπαϊκό Πρωτάθλημα Στίβου Κάτω των 20 Ετών που διεξήχθη στο Ριέτι της Ιταλίας με ρίψη στα 63,13 μέτρα.

Τον Ιούλιο του 2015 διακρίθηκε στο Ευρωπαϊκό Πρωτάθλημα Στίβου Κ23 στο Ταλίν της Εσθονίας όπου κατέκτησε την τρίτη θέση με καλύτερη ρίψη στα 68,57 μέτρα. Τον επόμενο μήνα η Κόπρον συμμετείχε για πρώτη φορά στο Παγκόσμιο Πρωτάθλημα Στίβου, όπου έμεινε εκτός τελικού καταλαμβάνοντας τη 14η θέση. Το 2016 έφτασε μέχρι τον τελικό του Ευρωπαϊκού Πρωταθλήματος Στίβου όπου κατετάγη στην έκτη θέση. Την ίδια χρονιά έλαβε μέρος στους Ολυμπιακούς Αγώνες του Ρίο, όπου δεν κατάφερε να περάσει στον τελικό, καθώς πήρε την 15η θέση με καλύτερη βολή στα 69,69 μέτρα.

Το 2017 η Κόπρον πέτυχε σημαντικές διακρίσεις, καθώς αρχικά κατέκτησε το χάλκινο μετάλλιο στο Παγκόσμιο Πρωτάθλημα Στίβου (όπου στον τελικό σημείωσε 74,76 μέτρα πίσω από τη συμπατριώτισσά της Ανίτα Βλόνταρτσικ, που κέρδισε το χρυσό και την Κινέζα Γουάνγκ Ζενγκ), ενώ στη συνέχεια κατέκτησε την πρώτη θέση στην Πανεπιστημιάδα της Ταϊβάν, στην οποία συμμετείχε ως φοιτήτρια του Πανεπιστημίου Μαρί Κιουρί-Σκουοντόφσκα, πετυχαίνοντας παράλληλα ρεκόρ αγώνων με ρίψη στα 76,85 μέτρα. Το 2019 ήρθε τέταρτη στο Ευρωπαϊκό Πρωτάθλημα Στίβου του Βερολίνου ερχόμενη πίσω από την εκ νέου πρωταθλήτρια Βλόνταρτσικ, τη Γαλλίδα Ταβερνιέ και την επίσης Πολωνίδα Τζ. Φιοντόροφ. Την ίδια χρονιά έλαβε μέρος στο Παγκόσμιο Πρωτάθλημα Στίβου του Κατάρ, χωρίς επιτυχία, μένοντας στη 13η θέση.

Συμμετοχές σε διοργανώσεις
--------------------------

| Έτος | Διοργάνωση | Τόπος | Θέση | Αγώνισμα | Σημειώσεις |
| --- | --- | --- | --- | --- | --- |
| Εκπροσωπώντας την  Πολωνία |
| 2011 | Παγκόσμιο Πρωτάθλημα Στίβου Κ18 | Λιλ, Γαλλία | 2η | Σφυροβολία | 57,03 μ. |
| 2012 | Παγκόσμιο Πρωτάθλημα Στίβου Κ18 | Βαρκελώνη, Ισπανία | – | Σφυροβολία | - |
| 2013 | Ευρωπαϊκό Πρωτάθλημα Στίβου Κ20 | Ριέτι, Ιταλία | 4η | Σφυροβολία | 63,13 μ. |
| 2015 | Ευρωπαϊκό Πρωτάθλημα Στίβου Κ23 | Τάλιν, Εσθονία | 3η | Σφυροβολία | 68,57 μ. |
| Παγκόσμιο Πρωτάθλημα Στίβου | Πεκίνο, Κίνα | 14η | Σφυροβολία | 69,53 μ. |
| 2016 | Ευρωπαϊκό Πρωτάθλημα Στίβου | Άμστερνταμ, Ολλανδία | 6η | Σφυροβολία | 70,91 μ. |
| Ολυμπιακοί Αγώνες | Ρίο ντε Τζανέιρο, Βραζιλία | 15η | Σφυροβολία | 69,69 μ. |
| 2017 | Παγκόσμιο Πρωτάθλημα Στίβου | Λονδίνο, Ηνωμένο Βασίλειο | 3η | Σφυροβολία | 74,76 μ. |
| Πανεπιστημιάδα | Ταϊπέι, Ταϊβάν | 1η | Σφυροβολία | 76,85 μ. |
| 2018 | Ευρωπαϊκό Πρωτάθλημα Στίβου | Βερολίνο, Γερμανία | 4η | Σφυροβολία | 72,20 μ. |
| 2019 | Πανεπιστημιάδα | Νάπολη, Ιταλία | 2η | Σφυροβολία | 70,89 μ. |
| Παγκόσμιο Πρωτάθλημα Στίβου | Ντόχα, Κατάρ | 13η | Σφυροβολία | 70,46 μ. |
| Παγκόσμιοι Στρατιωτικοί Αγώνες | Γουχάν, Κίνα | 3η | Σφυροβολία | 67,12 μ. |

Παραπομπές
----------

1. ↑  *World Athletics Database*. 263561.
2. ↑  Ανακτήθηκε στις 7  Ιανουαρίου 2022.
3. ↑  Nowacki, Krzysztof (17 Μαρτίου 2020). «Młociarka Malwina Kopron na domowej kwarantannie. Właśnie wróciła ze Stanów Zjednoczonych». *kurierlubelski.pl* (στα Πολωνικά). Kurier Lubelski. Ανακτήθηκε στις 22 Μαρτίου 2020.
4. 1 2  «Malwina Kopron». *sports-reference.com* (στα Αγγλικά). Sports Reference. Αρχειοθετήθηκε από το πρωτότυπο στις 7 Νοεμβρίου 2017. Ανακτήθηκε στις 22 Μαρτίου 2020.
5. 1 2 3 4 5  «Malwina Kopron». *worldathletics.org* (στα Αγγλικά). IAAF. Ανακτήθηκε στις 22 Μαρτίου 2020.
6. ↑  Χολίδης, Κώστας (7 Αυγούστου 2017). «Λονδίνο 2017: Δεν χάνει η Βλόνταρτσικ». *sport24.gr*. Sport24. Ανακτήθηκε στις 22 Μαρτίου 2020.
7. ↑  «Kopron Malwina» (στα Αγγλικά). Taipei 2017 Summer Universiade. Αρχειοθετήθηκε από το πρωτότυπο στις 28 Σεπτεμβρίου 2019. Ανακτήθηκε στις 22 Μαρτίου 2020.
8. ↑  «Ντόχα 2019: Η Σκαρβέλη στάθηκε με αξιοπρέπεια στο πρώτο της Παγκόσμιο». *segas.gr*. ΣΕΓΑΣ. 27 Σεπτεμβρίου 2019. Ανακτήθηκε στις 22 Μαρτίου 2020.

Εξωτερικοί σύνδεσμοι
--------------------

* «Malwina Kopron». *worldathletics.org* (στα Αγγλικά). IAAF.

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Αθλητισμός
 |

 |